РЕПУБЛИКА СРБИЈА

НАРОДНА СКУПШТИНА

Одбор за административно-буџетска

и мандатно-имунитетска питања

21 Број: 06-2/138-20

26. октобар 2020. године

Б е о г р а д

ЗАПИСНИК

СА ТРЕЋЕ СЕДНИЦЕ ОДБОРА ЗА АДМИНИСТРАТИВНО-БУЏЕТСКA И МАНДАТНО-ИМУНИТЕТСКА ПИТАЊА, ОДРЖАНЕ 26.ОКТОБРА 2020. ГОДИНЕ

 Седница је почела у 17,15 часова.

 Седници је председавао др Александар Мартиновић, председник Одбора.

 Седници су присуствовали чланови Одбора: Адам Шукало, Драгана Баришић, Бранимир Спасић, Дарко Лакетић, Лука Кебара, Ивана Николић, Небојша Бакарец, Угљеша Марковић, Марина Рагуш, Мира Петровић и Бранимир Јовановић.

 Седници су присуствовали заменици чланова Одбора: Виолета Оцокољић, заменик Верољуба Матића, члана Одбора и Дијана Радовић, заменик Ђорђа Милићевића, члана Одбора.

 Седници нису присуствовали чланови Одбора: Верољуб Матић, Мирослав Кондић, Сандра Божић,Ђорђе Милићевић и Шаип Камбери.

 На предлог председника, Одбор је једногласно утврдио следећи:

Д н е в н и р е д:

1. Разматрање Одлуке Републичке изборне комисије о додели мандата народног посланика ради попуне упражњених посланичких места у Народној скупштини, 02 Број: 013-1538/20 од 26.10. 2020. године;

2. Разматрање оставке коју је на функцију народог посланика поднео Марко Ђурић (01 број:118-1556/20 од 26. октобра 2020. године);

3. Разматрање захтева народног посланика Душице Стојковић, за давање позитивног мишљења за обављање друге јавне функције (21 број 02-1370/20 од 23. септембра 2020. године).

 **Прва тачка дневног реда:** Разматрање Одлуке Републичке изборне комисије о додели мандата народног посланика ради попуне упражњених посланичких места у Народној скупштини

 Председник Одбора упознао је чланове и заменике чланова Одбора са садржином Одлуке Републичке изборне комисије о додели мандата народних посланика ради попуне упражњених посланичких места у Народној скупштини и уверењима о избору народних посланика: Невени Вујадиновић, Петру Весовићу, Немањи Поповићу, Милану Југовићу, Мирели Раденковић, Босиљки Срдић, Борису Бурсаћу, Ацу Петровићу и Љиљани Кузмановић Вујаковић, као и процедуром Одбора прописаном чланом 199. Пословника Народне скупштине у поступку попуне упражњених посланичких места. Такође је предложио да за известиоца Одбора на седници Народне скупштине буде одређен председник Одбора.

 Дискусије није било.

Одбор је на предлог председника, једногласно усвојио и Народној скупштини поднео следећи

И З В Е Ш Т А Ј

 Одбор је констатовао да су престанком мандата народним посланицима Јасмини Палуровић, др Небојши Марјановићу, Далибору Радичевићу, Милошу Вучевићу, Марији Обрадовић, Браниславу Недимовићу, Маји Гојковић и Милану Кркобабићу, изабраним са Изборне листе АЛЕКСАНДАР ВУЧИЋ – ЗА НАШУ ДЕЦУ и Радомиру Дмитровићу, изабраном са Изборне листе АЛЕКСАНДАР ШАПИЋ – ПОБЕДА ЗА СРБИЈУ, остала упражњена посланичка места у Народној скупштини, у складу са одредбом члана 88. Закона о избору народних посланика.

Када народном посланику мандат престане пре истека времена на које је изабран, мандат се додељује кандидату са исте изборне листе са које је био изабран народни посланик, на начин утврђен у члану 92. Закона о избору народних посланика.

Одбор је, поступајући у складу са одредбама члана 199. Пословника Народне скупштине, извршио увид у Одлуку Републичке изборне комисије и уверења о избору народних посланика Невене Вујадиновић, Петра Весовића, Немање Поповића, Милана Југовића, Миреле Раденковић, Босиљке Срдић, Бориса Бурсаћа и Аца Петровића, изабраних са Изборне листе АЛЕКСАНДАР ВУЧИЋ – ЗА НАШУ ДЕЦУ и Љиљане Кузмановић – Вујаковић, изабране са Изборне листе АЛЕКСАНДАР ШАПИЋ – ПОБЕДА ЗА СРБИЈУ, и утврдио да су подаци о избору народних посланика истоветни са подацима из Одлуке Републичке изборне комисије, чиме су се стекли услови за потврђивање мандата именованим народним посланицима.

Одбор предлаже да Народна скупштина одмах по пријему овог извештаја, констатује потврђивање мандата новоизабраним народним посланицима Невени Вујадиновић, Петру Весовићу, Немањи Поповићу, Милану Југовићу, Мирели Раденковић, Босиљки Срдић, Борису Бурсаћу, Ацу Петровићу и Љиљани Кузмановић - Вујаковић.

**Друга тачка дневног реда:** Разматрање оставке коју је на функцију народог посланика поднео Марко Ђурић

 Председник Одбора је констатовао да је Марко Ђурић поднео оствку на функцију народног посланика и предложио да Одбор Народној скупштини поднесе извештај о наступању случаја из члана 88. став 1. тачка 2. Закона о избору народних посланика у коме се оставка наводи као један од разлога за престанак мандата народном посланику пре истека времена на које је изабран, с предлогом да Народна скупштина констатује престанак мандата именованом народном посланику.

 Такође је предложио да Одбор у извештају одреди председника Одбора за известиоца на седници Народне скупштине.

 Дискусије није било.

Одбор је, на предлог председника, једногласно усвојио и Народној скупштини поднео следећи

И З В Е Ш Т А Ј

Одбор је утврдио да је подношењем оставкe народног посланика Марка Ђурића, изабраног са Изборне листе АЛЕКСАНДАР ВУЧИЋ – ЗА НАШУ ДЕЦУ, наступио случај из члана 88. став 1. тачка 2. Закона о избору народних посланика, у коме се подношење оставке наводи као један од разлога за престанак мандата народном посланику пре истека времена на које је изабран, те предлаже да Народна скупштина, у смислу члана 88. ст. 3. и 4. истог закона, констатује престанак мандата именованом народном посланику.

На тај начин омогућава се избор новог народног посланика, путем додељивања мандата другим кандидатима са наведене изборне листе, у складу са чланом 92. Закона о избору народних посланика.

**Трећа тачка дневног реда:** Разматрање захтева народног посланика Душице Стојковић, за давање позитивног мишљења за обављање друге јавне функције

Председник одбора је обавестио чланове и заменике чланова Одбора да је Душица Стојковић поднела захтев за давање мишљења да уз вршење функције народног посланика обавља и функцију вршиоца дужности директора јавног предузећа „Пословни центар- Раковица“.

Дискусије није било.

На предлог председника, Одбор је једногласно дао позитивно мишљење Душици Стојковић, да уз вршење функције народног посланика, обавља и функцију вршиоца дужности директора јавног предузећа „Пословни центар Раковица“.

 \*\*\*

Седница је завршена у 17,25 часова.

Саставни део овог записника чини обрађени тонски снимак седнице Одбора.

 СЕКРЕТАР ПРЕДСЕДНИК

Светлана Дедић др Александар Мартиновић